

**คำสั่งองค์การบริหารส่วนตำบลหนองแสง**

**ที่ 761 /2559**

**เรื่อง การอนุญาตบุคลากรเข้ารับการอบรม**

.............................................................................................

 ด้วยองค์การบริหารส่วนตำบลหนองแสง อำเภอวาปีปทุม จังหวัดมหาสารคาม ได้รับหนังสือจากกรมส่งเสริมการปกครองท้องถิ่น ที่ มท 0807.3/ว 11864 ลงวันที่ 14 มิถุนายน 2559 เรื่อง ขอเชิญเข้ารับการฝึกอบรม หลักสูตรกลยุทธ์การบริหารงานของนักบริหารงานคลัง รุ่นที่ 17 ระหว่างวันที่ 1 – 12 สิงหาคม 2559 ณ สถาบันพัฒนาบุคลากรท้องถิ่น ถนนพหลโยธิน (ซอยคลองหลวง 8) ตำบลคลองหนึ่ง อำเภอคลองหลวง จังหวัดปทุมธานี เพื่อพัฒนาศักยภาพที่จำเป็นในการปฏิบัติงานตามบทบาท และภารกิจขององค์กรปกครองส่วนท้องถิ่น ให้ตอบสนองต่อความต้องการของประชาชน ให้มีความรู้เกี่ยวกับการวางแผน ควบคุม มอบหมายงาน ตรวจสอบ ประเมินผล และรับผิดชอบการปฏิบัติงานทางด้านการบริหารงานคลังในหลายด้าน อีกทั้งมุ่งเน้นให้นักบริหารงานคลังเป็นผู้มีวิสัยทัศน์ มีความรอบรู้และความรู้ที่ทันสมัย มีความคิดริเริ่มสร้างสรรค์ มีคุณธรรม จริยธรรม และนำความรู้ที่ได้รับจากการฝึกอบรมไปถ่ายทอดและประยุกต์ใช้ในการบริหารงานราชการเพื่อตอบสนองความต้องการของประชาชนภายในท้องถิ่นได้อย่างมีประสิทธิภาพและประสิทธิผลนั้น

 จึงอนุญาตให้ นางศิริญญา ลาวะลี ตำแหน่ง นักบริหารงานคลัง เข้าร่วมอบรมหลักสูตรดังกล่าวนี้ เพื่อจะได้นำความรู้ที่ได้รับจากอบรม มาพัฒนาการปฏิบัติงานให้มีประสิทธิภาพมากยิ่งขึ้น โดยอนุญาตให้เดินทางไปราชการในวันที่ 31 กรกฎาคม 2559 เพื่อเข้ารับการอบรมในวันที่ 1 สิงหาคม 2559 และเดินทางกลับในวันที่ 12 สิงหาคม 2559 โดยให้เบิกจ่ายค่าลงทะเบียนและค่าเดินทางไปราชการได้ตามระเบียบกระทรวงมหาดไทย ว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น (ฉบับที่ 3)พ.ศ. 2559

 ทั้งนี้ตั้งแต่วันที่ 31 กรกฎาคม 2559

 สั่ง ณ วันที่ 21 กรกฎาคม พ.ศ. 2559

(นายอนุชิต โพธิมาตย์)

รองปลัดองค์การบริหารส่วนตำบล รักษาราชการแทน

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลหนองแสง